ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சுகாதாரம் மற்றும் ஆரோக்கியத்துறையில் இந்தியா – ஜப்பான் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுகாதாரம் மற்றும் ஆரோக்கியத்துறையில் இந்தியா – ஜப்பான் இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் அக்டோபர் 29, 2018 அன்று கையெழுத்தானது.
குறிப்பிட்ட திட்டங்களை மேம்படுத்துதல்
- ஒவ்வொரு துறையிலும் தேர்ச்சி பெற்று புதிய துறைகளில் கவனம் செலுத்துவது உட்பட உள்ளுறுப்புகளுக்கான மருந்து, அறுவை சிகிச்சை, விபத்துக்கான சிகிச்சை ஆகிய துறைகளில் மனித வளத்தை மேம்படுத்துதல்;
- மருத்துவப் பரிசோதனைக்குக் கூட்டாக நவீன பரிசோதனை கூடத்தை உருவாக்குவது;
- சுகாதாரப் பணியாளர்களில் பயிற்சி பெறுவோருக்கு ஜப்பான் மொழிக்கல்வி மையத்தை நிறுவுதல்;
- ஏ.யூ.எம்.எஸ் போன்று இருநாடுகளிலும் 3-ம் நிலை கவனிப்பு மையங்களை உருவாக்குவதில் கூட்டுறவை ஏற்படுத்துதல்;
- ஜப்பானிலிருந்து சான்றிதழ் பெற்ற சுகாதாரப் பணியாளர்களை அனுப்புவது மற்றும் பயிற்சி பெற்ற சுகாதாரப் பணியாளர்கள் கிடைக்க பாடத்திட்டங்கள் மற்றும் பாடநூல்களை ஜப்பானுக்கு அனுப்புவது ஆகியவற்றின் மூலம் சுகாதாரப் பணியாளர்களுக்கு தொழில்நுட்ப ரீதியான உள்நிலை பயிற்சித் திட்டங்களை செயல்படுத்தும் அமைப்புகளுக்கு ஆதரவு அளித்தல்.
இந்த ஒத்துழைப்புக்கான புரிந்துணர்வு ஒப்பந்த அமலாக்கத்தைக் கண்காணிக்கவும், ஒத்துழைப்பை மேலும் விரிவுபடுத்தவும் கூட்டான உயர்நிலை ஆலோசனைக் குழு அமைக்கப்படவுள்ளது.
சுகாதாரம் மற்றும் குடும்ப நலத்துறை அமைச்சகம்
இ-சஞ்சீவனி தொடங்கப்பட்ட 6 மாதத்தில் 3 லட்சம் தொலைதூர - மருத்துவ ஆலோசனைகள் : தமிழகம் முதலிடம்
மத்திய சுகாதாரத்துறையின் வெளிநோயாளிகள் பிரிவான இ-சஞ்சீவனி தளம் 3 லட்சம் தொலை தூர மருத்துவ ஆலோசனைகளை நிறைவு செய்துள்ளது. இத்திட்டம் தொடங்கிய 6 மாதத்துக்குள் இந்த சாதனை படைக்கப்பட்டுள்ளது.
கொவிட்-19 தொற்றுக்கு மத்தியில், இ-சஞ்சீவனி சேவைகள், நோயாளிகள் - மருத்துவர்கள் இடையேயான தொலைதூர மருத்துவ ஆலோசனைகளை சாத்தியமாக்கியது. கொவிட்-19 பரவலை கட்டுப்படுத்தவும், கொவிட் அல்லாத நோய்களுக்களுக்கான மருத்துவ ஆலோசனைகளை பெறவும் இது உதவியது. தொலைதூர ஆலோசனைகளின் எண்ணிக்கை அதிகமாக இருப்பதே, இத்திட்டம் மக்களிடையே பிரபலம் அடைந்ததற்கு சாட்சியம்.
இ-சஞ்சீவனி திட்டத்தை நாட்டிலேயே அதிகம் பயன்படுத்திய மாநிலம் தமிழ்நாடு. தமிழகத்தில் இருந்து இதுவரை 1,29,801 மருத்துவ ஆலோசனைகள் பெறப்பட்டுள்ளன. கடந்த ஆகஸ்ட் 9ம் வரை 32,035 ஆலோசனைகளும், 19ம் தேதி வரை 56,346 ஆலோசனைகளும், செப்டம்பர் 8ம் தேதி வரை 97,204 ஆலோசனைகள் பெறப்பட்டுள்ளன. கொரோனாவால் அதிகம் பாதிக்கப்பட்ட தமிழகத்துக்கு இ-சஞ்சீவனி தளம் அத்தியாவசி மருத்துவ சேவைகளை வழங்கியுள்ளது.
தமிழகத்துக்கு அடுத்தபடியாக உத்தரப் பிரதேசம் மாநிலத்திலிருந்து 96,151 ஆலோசனைகளும், கேரளாவில் இருந்து 32,921 ஆலோசனைகளும், உத்தரகாண்டில் இருந்து 10,391 ஆலோசனைகளும் பெறப்பட்டுள்ளன. இந்த 4 மாநிலங்கள் மொத்தம் 2,69,264 மருத்துவ ஆலோசனைகளை பெற்றப்பட்டுள்ளன. இது மொத்த ஆலோசனையில் 89.75% ஆகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658674
------
(Visitor Counter : 154
மனித வள மேம்பாட்டு அமைச்சகம்
ஆசிரியர் கல்விக்கான தேசிய கவுன்சில், ஆசிரியர் கல்வித் திட்டங்களை அங்கீகரிக்கும் செயல்முறையை நெறிப்படுத்தும் தளத்தை தொடங்கியுள்ளது
கல்வி அமைச்சகத்தின் கீழ் உள்ள ஆசிரியர் கல்விக்கான தேசிய கவுன்சில் ஆசிரியர் கல்வித் திட்டங்களை அங்கீகரிப்பதற்கான முழு செயல்முறையையும் ஒழுங்குபடுத்த ஆன்லைன் தளத்தை தொடங்கியுள்ளது. நிறுவனங்களின் ஆய்வு உட்பட. சமீபத்தில் தொடங்கப்பட்ட 4 வருட ஐடிஇபி பயன்பாடுகளுக்கான விண்ணப்பங்கள் இந்த தளத்தில் செயலாக்கப்படும்.
இந்த தளம் என்சிடிஇ-யின் செயல்பாட்டில் ஒரு முன்னுதாரண மாற்றத்தைக் கொண்டுவரும். இது தன்னியக்க வலுவான கட்டமைப்பை வழங்குவதை நோக்கமாகக் கொண்டுள்ளது.
ஆன்லைன் விண்ணப்பங்கள் இணையதளத்தின் 'நிர்வாக உள்நுழைவு' மூலம் செயலாக்கப்படும்
மேலும் விரிவான விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleseDetail.aspx?PRID=1829189
சிறப்பு சேவைகள் மற்றும் கட்டுரைகள்
மலைப்பாறைகளுக்கிடையே சிக்கித் தவித்த இளைஞரை உயிருடன் மீட்ட ராணுவம்
பாலக்காட்டில் மலைப்பாறைகளுக்கு இடையே சிக்கித் தவித்த மலையேற்ற வீரரை ராணுவத்தினர் உயிருடன் மீட்டுள்ளனர்.
ஆர் பாபு என்ற 23 வயது இளைஞர் கேரள மாநிலம் பாலக்காடு மாவட்டத்துக்கு உட்பட்ட மலம்புழா காப்புக்காடு பகுதியில் மலையேற்றத்தில் ஈடுபட்ட போது, எதிர்பாராத விதமாக பாறைகளுக்கு இடையே தவறி விழுந்துவிட்டார். 600 மீட்டர் ஆழமுள்ள பாறைச் சரிவுகளுக்கு இடையே சுமார் 48 மணி நேரம் சிக்கித் தவித்த அவரை மீட்கும் பணியை இந்திய ராணுவத்தின் பெங்களூருவில் உள்ள பாராசூட் படைப்பிரிவு மற்றும் நீலகிரி மாவட்டம் வெலிங்டனில் உள்ள மெட்ராஸ் ரெஜிமெண்டல் படைப்பிரிவின் சிறப்புக் குழுவினரும் இணைந்து மேற்கொண்டனர். “ஆப்ரேஷன் பாலக்காடு” என்ற பெயரில் இன்று அதிகாலை 5.45 மணிக்கு இந்தப் பணி தொடங்கிய நிலையில், ராணுவ வீரர்களின் அயராத முயற்சியால் காலை 10.15 மணி அளவில், அந்த இளைஞர் உயிருடனும் நல்ல ஆரோக்கியமான உடல் நிலையுடனும் மீட்கப்பட்டு அவரது குடும்பத்தினரிடம் ஒப்படைக்கப்பட்டார்.
இந்த மீட்பு நடவடிக்கையின் போது, அந்த இளைஞருக்கு தைரியம் அளிக்கும் வகையில், ராணுவத்தினர் தொடர்ந்து அவருடன் பேச்சு நடத்திக்கொண்டே மீட்புப் பணியை மேற்கொண்டனர். மலையேற்றம் மற்றும் பாறைகளில் தொங்கிக் கொண்டே மேலே ஏறக்கூடிய பயிற்சி பெற்ற ராணுவ வீரர்களின் சிறப்புக் குழுவினருக்கு உதவுவதற்காக, விமானப்படை ஹெலிகாப்டர்களும் தயார் நிலையில் வைக்கப்பட்டிருந்தன.
இளைஞரை உயிருடன் மீட்டு தந்ததற்காக அவரது பெற்றோரும் மாநில அரசு அதிகாரிகளும் இந்திய ராணுவத்திற்கு இதயப்பூர்வ நன்றி மற்றும் பாராட்டுகளைத் தெரிவித்துக் கொண்டதாக பாதுகாப்புத்துறை செய்திக் குறிப்புத் தெரிவிக்கிறது.
ஜல்சக்தி அமைச்சகம்
இந்தியாவில் 11 கோடி கிராமப்புற வீடுகள் குடிநீர் குழாய் இணைப்பு பெற்றுள்ளனர்
இந்தியா 74-வது குடியரசு தினவிழாவைக் கொண்டாட உள்ள நிலையில், இன்று கிராமப்புறங்களைச்சேர்ந்த 11 கோடி வீடுகள் குடிநீர் குழாய் இணைப்பு பெற்றுள்ளன. 123 மாவட்டங்களில், 1.53 லட்சத்திற்கும் மேற்பட்ட கிராமங்களில் வீடுதோறும் குடிநீர் என்னும் சாதனை நிகழ்த்தப்பட்டுள்ளது. இந்த கிராமங்களில் அனைத்து வீடுகளுக்கும் குழாய் மூலம் குடிநீர் வழங்கப்படுகிறது.
முந்தைய ஆண்டுகளில் பல்வேறு இடையூறுகளுக்கிடையிலும், மாநிலங்கள் மற்றும் யூனியன் பிரதேசங்களில் இடையறாத உழைப்பு காரணமாக ஒவ்வொரு கிராமப்புற வீடும் குடிநீர் குழாய் இணைப்பை பெற்றுள்ளன.
2019ம் ஆண்டு ஆகஸ்ட் 15ம் தேதி, ஜல்ஜீவன் இயக்கம் பிரதமர் திரு நரேந்திர மோடியால் தொடங்கப்பட்டது. 2024-ம் ஆண்டுக்குள் ஒவ்வொரு கிராமப்புற வீட்டுக்கும் குழாய் மூலம் குடிநீர் வழங்கப்படுவதை நோக்கமாக கொண்டு இது தொடங்கப்பட்டது. 2019ம் ஆண்டு இந்தத் திட்டம் துவக்கப்பட்டப்போது, 19.35 கோடி கிராமப்புற வீடுகளில், 3.23 கோடி  வீடுகள் மட்டுமே குழாய் இணைப்பு பெற்றுள்ளன. 3 ஆண்டுகளில், இந்த குறுகிய காலத்தில் இந்த இயக்கம் வாழ்க்கையை மாற்றியுள்ளது. 11 கோடிக்கும் மேற்பட்ட கிராமப்புற வீடுகள்  தற்போது குழாய் மூலம் குடிநீர் பெற்றுள்ளன.
இந்த சாதனையை பிரதமர் திரு நரேந்திர மோடி பாராட்டியுள்ளார். இந்தத் திட்டத்தின் மூலம் பயன்பெற்ற அனைவரையும் வாழ்த்தியுள்ள பிரதமர், இந்த சாதனையை வெற்றிகரமாக நிகழ்த்திய களப்பணியாளர்களைப் பாராட்டியுள்ளார்.
இந்த சாதனை குறித்து ட்விட்டரில் பதிவிட்டுள்ள மத்திய ஜல்சக்தித் துறை அமைச்சர் திரு கஜேந்திர சிங் ஷெகாவத், நமது பிரதமர் திரு நரேந்திர மோடியின் தொலைநோக்குப் பார்வையால் ஜல்ஜீவன் இயக்கத்தை ஜல்சக்தித்துறை அமைச்சகம் இந்த சாதனையை புரிந்துள்ளதாக தெரிவித்துள்ளார். கிராமப்பகுதிகளைச்சேர்ந்த 11 கோடி வீடுகளில் இன்று குழாய் மூலம் குடிநீர் விநியோகம் உறுதிசெய்யப்பட்டுள்ளதாக அவர் கூறியுள்ளார்.
கோவா, கேரளா ஆகிய இரண்டு மாநிலங்கள், அந்தமான் நிக்கோபார் தீவுகள், தாத்ரா, நாகர் ஹவேலி மற்றும் டையு-டாமன், ஜம்மு-காஷ்மீர், புதுச்சேரி ஆகிய நான்கு யூனியன் பிரதேசங்களில் 100 சதவீத குடிநீர் இணைப்புகள் வழங்கப்பட்டுள்ளன. 16 மாநிலங்களின் 90 சதவீத பணிகள் நிறைவடைந்துள்ளன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 195.35 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 195.35 கோடிக்கும் அதிகமான  டோஸ்கள் செலுத்தப்பட்டுள்ளன. 2,50,79,283 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.52 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.12 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.67 சதவீதமாக உள்ளது. கடந்த 24 மணி நேரத்தில் 4,035 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,61,370.
இந்தியாவில் கடந்த 24 மணி நேரத்தில் 6,594 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,21,873 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.54 கோடி . வாராந்திரத் தொற்று 2.32 சதவீதமாக உள்ளது. தினசரித் தொற்று விகிதம் 2.05 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1833673
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகரம் முழுவதுமான தூய்மை என்பது அனைத்தையும் உள்ளடக்கிய துப்புரவை வளர்க்கிறது; நகர்ப்புற வரைபடங்களை மாற்றியமைக்கிறது
நீடிக்கவல்ல துப்புரவுத் தீர்வுகள் மீதான நம்பிக்கையை தூய்மை இயக்கம் அதிகரித்துள்ளது. அதிக மக்கள்தொகை மற்றும் நகர்ப்புற விரிவாக்கம் என்பது பெருமளவிலான கழிவுப் பொருள்களை நிர்வகிப்பதில் பெரும் சவாலாக உள்ளது. நகரம் முழுவதும் அனைத்தையும் உள்ளடக்கிய துப்புரவு என்பது வளர்ந்து வரும் நகர்ப்புற பகுதிகளில் தூய்மை சவால்களை எதிர்கொள்ள உதவுகிறது. மேலும் நகரங்களில் தீவிரமான நீடிக்கவல்ல தூய்மைப் பணிகளை மேலும் விரிவாக செயல்படுத்த நடைமுறையில் உள்ள துப்புரவுத் தொழில்நுட்பங்களையும் நல்ல நடைமுறைகளையும் கட்டமைக்கவும் இது உதவுகிறது.
திட மற்றும் திரவக் கழிவு மேலாண்மையைப் பரவலாக்க பெண்கள் தலைமையிலான சுயஉதவிக் குழுக்களும் திருநங்கைகளைக் கொண்ட குழுக்களும் ஒருங்கிணைக்கப்பட்டுள்ளன. தூய்மைப் பணிகளில் இவை முக்கியமானவையாக உருவாகி வருகின்றன. ஒடிசா, கேரளா, மகாராஷ்டிரா, மத்தியப் பிரதேசம் போன்ற மாநிலங்களில் தூய்மைப் பணிகள் இத்தகைய குழுக்களிடம் ஒப்படைக்கப்படுகின்றன. சமூக அடிப்படையிலான அமைப்புகளை பிரதிநிதித்துவம் செய்யும் இத்தகைய குழுக்கள் குறைந்த செலவில் தூய்மைப் பணிகளை மேற்கொள்ள உதவுகின்றன. மேலும் சுயஉதவிக் குழுக்களின் உறுப்பினர்களுக்கு வாழ்வாதார வாய்ப்புகளை உருவாக்கவும் இது உதவுகிறது.
பிரதமர் அலுவலகம்
ஆசிய விளையாட்டுப் போட்டி ஆடவர் பாட்மிண்டன் ஒற்றையர் பிரிவில் வெண்கலப் பதக்கம் வென்ற எச்.எஸ். பிரணாய்-க்குப் பிரதமர் பாராட்டு தெரிவித்துள்ளார்
ஆசிய விளையாட்டுப் போட்டிகளில் ஆடவர் பாட்மிண்டன் ஒற்றையர் பிரிவில் வெண்கலப் பதக்கம் வென்ற எச்.எஸ். பிரணாய்—க்குப் பிரதமர் திரு நரேந்திர மோடி பாராட்டு தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டி ஆடவர் பேட்மிண்டன் ஒற்றையர் பிரிவில் வெண்கலப் பதக்கம் வென்ற எச்.எஸ். பிரணாய் @PRANNOYHSPRI சாதனையால் மகிழ்ச்சியடைகிறேன். அவரது அசைக்க முடியாத உறுதியும், விடாமுயற்சியும் ஆர்வமுள்ள விளையாட்டு வீரர்களுக்குப் பாடங்கள்.
அற்புதம், பிரணாய்! இந்த வெற்றியை நாடே கொண்டாடுகிறது.”
நிதி அமைச்சகம்
உலக வங்கி – சர்வதேச நிதி நிறுவனத்தின் வளர்ச்சிக் குழு கூட்டத்தில் கலந்து கொண்டார் நிதி அமைச்சர் நிர்மலா சீதாராமன்
உலக வங்கி – சர்வதேச நிதி நிறுவனத்தின் வளர்ச்சிக் குழுவின் 101வது கூட்டத்தில் மத்திய நிதி அமைச்சர் திருமதி. நிர்மலா சீதாராமன் காணொளி காட்சி மூலம் இன்று கலந்து கொண்டார். கோவிட்-19 தொற்றால் ஏற்பட்டுள்ள நெருக்கடிக்கு உலக வங்கியின் நடவடிக்கைகள், கோவிட்-19 கடன் முயற்சி, சர்வதேச வளர்ச்சி முகமை நாடுகளுக்கு ஆதரவான நடவடிக்கைகளுக்கு சர்வதேச அழைப்பு ஆகியவை இந்த நிகழ்ச்சியின் முக்கிய அம்சங்களாகும்.
வளர்ச்சிக் கூட்டத்தில் பேசிய திருமதி. நிர்மலா சீதாரமன், மக்கள் தொகையை வைத்துப் பார்க்கும் போது, இந்தியா ஒரு மிகப்பெரிய கோவிட் அபாயப் பகுதியாக மாறி இருக்கும் என தெரிவித்தார்.
சுகாதார பணியாளர்களுக்கு காப்பீடு, பண பரிமாற்றங்கள், இலவச உணவு மற்றும் சமையல் எரிவாயு விநியோகம்; மற்றும் பாதிக்கப்பட்ட தொழிலாளர்களுக்கு சமூக பாதுகாப்பு நடவடிக்கைகள் உள்ளிட்ட 23 பில்லியன் அமெரிக்க டாலர்கள் மதிப்பில் ஆதரவு நடவடிக்கைகளை அரசு அறிவித்துள்ளதாக நிதி அமைச்சர் தெரிவித்தார்.
உலக சமூகத்தின் பொறுப்புள்ள குடிமக்களாக, தேவையுள்ள நாடுகளுக்கு முக்கிய மருந்துகளை நாங்கள் வழங்கிக் கொண்டிருக்கிறோம், தேவைப்பட்டால் இன்னும் தொடர்ந்து வழங்குவோம் என்று திருமதி. சீதாராமன் கூறினார். விரைவுப் பாதை கோவிட் 19 தொற்றுக்கு எதிரான நடவடிக்கையை எடுத்ததற்காக உலக வங்கி குழுமத்தின் துரித நடவடிக்கையையும், திறனையும் அவர் பாராட்டினார்.
சமூக நிதி மற்றும் அதிகாரமளித்தல் அமைச்சகம்
துப்புரவுத் தொழிலாளிகளின் மரணம்: தமிழ்நாட்டில் இறப்புகள் மற்றும் நஷ்ட ஈடு குறித்த விவரங்கள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த சமூக நீதி மற்றும் அதிகாரமளித்தல் துறை இணை அமைச்சர் திரு ராம்தாஸ் அத்வாலே கீழ்காணும் தகவல்களை வழங்கினார்.
இயந்திர மயமாக்கப்பட்ட தூய்மை சூழலியலுக்கான தேசியக் கொள்கை, வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் குடிநீர் மற்றும் சுகாதார துறை உடனான ஆலோசனைக்குப் பின்னர் வடிவமைக்கப் பட்டுள்ளது.
ஒவ்வொரு மாவட்டத்திலும் பொறுப்பான துப்புரவு ஆணையத்தை நியமித்தல்.
ஒவ்வொரு நகராட்சியிலும் துப்புரவு எதிர்வினைப் பிரிவு அமைத்தல்.
இயந்திரமயமாக்கப்பட்ட, சுத்தம் செய்வதற்குத் தேவையான சாதனங்கள், இயந்திரங்கள் மற்றும் வாகனங்கள் வசதி,
இயந்திரமயமான துப்புரவுத் தொழிலுக்குப் பயிற்சியளிக்கப்பட்ட மனிதவளம்,
சாக்கடைகள் மற்றும் கழிவு நீர் தொட்டி அடைப்பு தொடர்பான புகார்களைப் பெற 24x7 உதவி எண், தொழிலாளர்களுக்குப் பயிற்சி உள்ளிட்டவற்றை இது பரிந்துரைக்கிறது.
2017-ம் ஆண்டு தமிழ்நாட்டில் 7 மரணங்கள் நடந்துள்ள நிலையில் 7 பேரின் குடும்பங்களுக்கும் நஷ்ட ஈடு வழங்கப் பட்டுள்ளது.
தூய்மை உபகரணங்கள் உள்ளிட்டவற்றை வாங்குவதற்காக 2014-15-ம் ஆண்டு முதல், சலுகைக் கடன்கள் வழங்கப்பட்டு வருகின்றன. இதன் மூலம் 1800 பேர் பயனடைந்துள்ளனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808227
பிரதமர் அலுவலகம்
ஜப்பானின் முன்னாள் பிரதமர் ஷின்சோ அபேயின் அரசு மரியாதையுடனான இறுதிச்சடங்கில் பிரதமர் பங்கேற்றார்
டோக்கியோவின் நிப்பான் புடோக்கானில் நடைபெற்ற ஜப்பானின் முன்னாள் பிரதமர் ஷின்சோ அபேயின் அரசு மரியாதையுடனான இறுதிச்சடங்கில் பிரதமர் திரு நரேந்திர மோடி பங்கேற்றார். இந்த இறுதிச்சடங்கில் 20க்கும் அதிகமான அரசுத் தலைவர்கள் உட்பட நூற்றுக்கும் அதிகமான நாடுகளைச் சேர்ந்த பிரதிநிதிகள் பங்கேற்றனர்.
அன்பான நண்பராகவும், இந்தியா – ஜப்பான் நட்புறவின் மகத்தான தலைவராகவும், கருதிய முன்னாள் பிரதமர் அபேயின் நினைவுக்கு பிரதமர் மரியாதை செலுத்தினார்.
அரசு மரியாதையுடனான இறுதிச்சடங்கை தொடர்ந்து அக்காசாக்கா அரண்மனையில் மறைந்த பிரதமர் அபேயின் மனைவி திருமதி அக்கி அபேயை பிரதமர் சந்தித்தார். திருமதி அபேயிடம் தமது இதயம் நெகிழ்ந்த இரங்கலை தெரிவித்தார். தமது அன்பான நட்புறவையும், இந்தியா-ஜப்பான் நட்புறவை புதிய உச்சங்களுக்கு கொண்டு செல்வதில் முன்னாள் பிரதமர் அபேயின் குறிப்பிடத்தக்க பங்களிப்பையும், பிரதமர் நினைவுகூர்ந்தார். இதன் பின்னர் தமது இரங்கலை தெரிவிக்க பிரதமர் கிஷிடாவுடன் சுருக்கமாக
திரு மோடி கலந்துரையாடினார்.
மத்திய அமைச்சரவை
இரட்டை வரி விதிப்பை தவிர்ப்பதற்கான இந்தியா போர்த்துகல் ஒப்பந்தத்தை திருத்தும் நெறிமுறைக்கு மத்திய அமைச்சரவை ஒப்புதல்
இரட்டை வரி விதிப்பை தவிர்ப்பதற்கான இந்தியா போர்த்துகல் ஒப்பந்தத்தை திருத்தும் நெறிமுறைக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. வருமானத்தின் மீதான வரி தொடர்புடைய நிதி ஏய்ப்புகளை தடுப்பதற்கு இந்த நெறிமுறைவகை செய்யும்.
இந்த நெறிமுறைஅமலுக்கு வரும் போது இந்தியாவும் போர்த்துகலும் வரி தொடர்பான தகவல்களை பரிமாறக் கொள்ள இயலும். இதனையடுத்து இருநாடுகளையும் சேர்ந்த வரி அதிகாரிகள் வரி ஏய்ப்பை தடுக்க வாய்ப்பு ஏற்படும்
மத்திய அமைச்சரவை தலைமைச் செயலகம்
அதிகாரம் கொண்ட “தொழில்நுட்பக் குழு” அமைப்பதற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உயரதிகாரம் கொண்ட தொழில்நுட்பக் குழுவை அமைப்பதற்கான ஒப்புதல் வழங்கப்பட்டது.
விவரங்கள்
மத்திய அரசின் முதன்மை அறிவியல் ஆலோசகரை தலைவராகக் கொண்ட 12 உறுப்பினர் தொழில்நுட்பக் குழுவை அமைப்பதற்கு மத்திய அமைச்சரவை ஒப்புதல் வழங்கியுள்ளது. நவீன தொழில்நுட்பங்கள், தொழில்நுட்ப வரைவு மற்றும் தொழில்நுட்ப உற்பத்திப் பொருட்கள், தேசிய பரிசோதனைக் கூடங்கள், அரசின் ஆராய்ச்சி மற்றும் மேம்பாட்டு அமைப்புகளில் உருவாக்கப்பட்ட இரட்டை பயன்பாட்டு தொழில்நுட்பங்களை வணிகமயமாக்குதல் குறித்த கொள்கை ஆலோசனைகளை உடனுக்குடன் அளிக்க இந்தக்குழுவுக்கு அதிகாரம் வழங்கப்படுகிறது. குறிப்பிட்ட முக்கிய தொழில்நுட்பங்களுக்கான திட்டத்தை உள்நாட்டிலேயே உருவாக்குதல், தொழில்நுட்ப மேம்பாட்டுக்கு உதவும் உரிய ஆராய்ச்சி மற்றும் மேம்பாட்டுத் திட்டங்களை தேர்வு செய்தல் பணிகளையும் இக்குழு மேற்கொள்ளும்.
முக்கிய விளைவுகள்
- தொழில்நுட்ப விநியோகஸ்தருக்கான தொழில்நுட்ப உருவாக்கம், தொழில்நுட்பக் கொள்முதல் உத்தி ஆகியவை குறித்து சிறந்த ஆலோசனைகளை தொழில்நுட்பக் குழு வழங்கும்.
- உருவெடுக்கும் தொழில்நுட்பங்களை பயன்படுத்துவது தொடர்பான கொள்கை அம்சங்களின் நிபுணத்துவத்தை இது உருவாக்கும்.
- பொதுத்துறை நிறுவனங்கள், தேசிய பரிசோதனைக் கூடங்கள், ஆராய்ச்சி நிறுவனங்களில் உருவாக்கப்பட்ட / உருவாக்கப்பட்டு வரும் நீடித்த பொதுத்துறை தொழில்நுட்பத்தை இந்தக் குழு உறுதி செய்யும்.
தொழில்நுட்பக் குழுவின் பணியில் மூன்று தூண்கள்:
- கொள்கை ஆதரவு
- கொள்முதல் ஆதரவு
- ஆராய்ச்சி மற்றும் மேம்பாட்டு முன்வடிவுகளுக்கான ஆதரவு
எஃகுத்துறை அமைச்சகம்
ஜூலை 2023 இல் எம்ஓஐஎல், உற்பத்தி மற்றும் விற்பனையில் சாதனை படைத்தது
இந்தியாவில் மிகப் பெரிய மாங்கனீசு தாது உற்பத்தியாளரான எம்ஓஐஎல் லிமிடெட், தொடங்கப்பட்டதிலிருந்து ஜூலை மாதத்தில் அதன் சிறந்த செயல்திறனைப் பதிவு செய்துள்ளது. ஜூலை 2023-ல் இந்நிறுவனம் 1.20 லட்சம் டன் மாங்கனீசு தாதுவை உற்பத்தி செய்தது. இது கடந்த ஆண்டின் இதே காலத்துடன் ஒப்பிடும்போது 71% குறிப்பிடத்தக்க வளர்ச்சியைப் பதிவு செய்தது. எம்ஓஐஎல் அதன் வரலாற்றில் இதுவரை இல்லாத அளவாக ஜூலை மாதத்தில் அதிக உற்பத்தியைக் கண்டுள்ளது.
எம்ஓஐஎல் லிமிடெட் ஜூலை 2023-ல், 0.94 லட்சம் டன் அளவிற்கு சிறந்த விற்பனையைப் பதிவு செய்துள்ளது. இது கடந்த ஆண்டின் இதே காலக்கட்டத்துடன் ஒப்பிடும்போது 69% குறிப்பிடத்தக்க வளர்ச்சியைக் கண்டுள்ளது. உள்நாட்டு மற்றும் சர்வதேச சந்தைகளில் மாங்கனீசு தாதுவின் வலுவான தேவையை விற்பனைப் பதிவு பிரதிபலிக்கிறது.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 2022-ம் ஆண்டில் ரூ.94.22 கோடி மதிப்பிலான தங்கம் பறிமுதல்
கடந்த 2022-ம் ஆண்டில் ரூ.94.22 கோடி மதிப்பிலான 205.84 கிலோ கிராம் எடை உடைய தங்கத்தை சென்னை விமான நிலைய சுங்கத்துறையினர் பறிமுதல் செய்துள்ளனர். கடத்தல் தொடர்பாக 293 வழக்குகள் பதிவு செய்யப்பட்டு, 97 பேர் கைது செய்யப்பட்டனர். பெரும்பாலான தங்கம் துபாய், ஷார்ஜா மற்றும் இதர வளைகுடா நாடுகளில் இருந்து கடத்தி வரப்பட்டது. ரூ.10.978 கோடி மதிப்புடைய வெளிநாட்டு கரன்சிகளை அதிகாரிகள் பறிமுதல் செய்ததோடு, 81 வழக்குகள் பதிவு செய்தனர். இதில் 7 பேர் கைது செய்யப்பட்டனர்.
இதற்கிடையே 14.02 கோடி ரூபாய் மதிப்பிலான 27.665 கிலோ கிராம் எடை உடைய போதைப் பொருளையும் சுங்கத்துறை அதிகாரிகள் பறிமுதல் செய்து அதை கடத்த முற்பட்ட 12 பேரை கைது செய்தனர். குரங்கு, பாம்பு, ஆமை உள்ளிட்ட விலங்குகளை வெளிநாடுகளில் இருந்து கடத்தி வந்த 5 பேர் கைது செய்யப்பட்டனர். இந்த வனவிலங்குகள் பெரும்பாலும் தாய்லாந்து தலைநகர் பாங்காங்கிலிருந்து கடத்திவரப்பட்டதாகும்.
ரூ.1.269 கோடி மதிப்பிலான 5274.18 கேரட் உடைய வைரம் மற்றும் இதர மதிப்புமிக்க கற்களை சுங்கத்துறையினர் பறிமுதல் செய்து 5 வழக்குகளை பதிவு செய்தனர். இது தொடர்பாக ஒருவர் கைது செய்யப்பட்டார்.
ரூ.3.90 கோடி மதிப்புடைய சிகரெட், மின்னணு மற்றும் இதரப் பொருட்களை சென்னை விமான நிலைய சுங்கத்துறையினர் பறிமுதல் செய்தனர்.
இத்தகவலை சென்னை சர்வதேச விமான நிலைய சுங்கத்துறையினர் முதன்மை ஆணையர் திரு மேத்யூ ஜாலி தெரிவித்துள்ளார்.
மத்திய அமைச்சரவை
முஸ்லீம் பெண்கள் , இரண்டாவது அவசரச் சட்டம் 2019 பிறப்பிப்பதற்கான ஆலோசனைக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ்க்காணும் ஆலோசனைகளுக்கு ஒப்புதல் வழங்கியது.
- அரசியல் சட்டத்தின் பிரிவு 123 துணைப்பிரிவு 1-ன் கீழ், இணைப்பு –III -ன் படி முஸ்லீம் பெண்கள் , இரண்டாவது அவசரச் சட்டம் 2019 பிறப்பிப்பத்தல்.
- மாநிலங்களவையில் நிலுவையில் உள்ள முஸ்லீம் பெண்கள் , மசோதா 2018-ல் தேவைப்படும் அதிகாரப்பூர்வ திருத்தங்களை செய்தல்.
பயன்கள்:
தங்கள் கணவர்களால் திடீரென்றும் மாற்றமுடியாதபடியும் மும்முறை தலாக் கூறி விவாகரத்து செய்யும் நடைமுறையைத் தடுத்து, திருமணம் ஆன முஸ்லீம் பெண்களின் உரிமைகளைப் பாதுகாக்க இந்த அவசரச் சட்டம் முன்மொழியப்பட்டுள்ளது. முத்தலாக் முறையால் பாதிக்கப்பட்டவர்களின் சிறுவயது குழந்தைகளைப் பாதுகாத்தல், வாழ்வாதாரத் தொகை பெறுதல் ஆகிய உரிமைகள் கிடைக்கவும் இந்த அவசரச் சட்டம் பிறப்பிக்கப்படுகிறது.
-----
(Visitor Counter : 98
பிரதமர் அலுவலகம்
மனதின் குரல் நிகழ்ச்சி குறித்த மத்திய அமைச்சர் திருஅனுராக் தாக்கூரின் கட்டுரையை பிரதமர் பகிர்ந்துள்ளார்
‘மனதின் குரல் நிகழ்ச்சி 100-வது பகுதியை எட்டுகையில் நாடு முழுவதும் மக்கள் இயக்கத்தை எழுச்சி பெறச் செய்துள்ளது’ என்ற தலைப்பில் மத்திய அமைச்சர் திரு அனுராக் தாக்கூர் எழுதிய கட்டுரையை பிரதமர் திரு நரேந்திர மோடி பகிர்ந்துள்ளார்.
மத்திய தகவல் ஒலிபரப்பு மற்றும் இளைஞர் நலன், விளையாட்டுத்துறை அமைச்சரின் ட்விட்டர் பதிவிற்கு பதிலளித்துள்ள பிரதமர் கூறியிருப்பதாவது: “பொதுமக்களுடனும், ஒட்டுமொத்த சமுதாயத்துடனும், நூதன முறையில் தொடர்பு கொள்ளவும், குறிப்பிட்ட தலைப்பில் உரையாடவும், மனதின் குரல் நிகழ்ச்சி எவ்வாறு வாய்ப்பளிக்கிறது என்பது குறித்து மத்திய அமைச்சர் திரு. @ianuragthakur எழுதியுள்ளார்”.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
கொவிட் தடுப்பூசித் திட்டத்தின்கீழ் அமெரிக்காவை விட இந்தியாவில் அதிக தடுப்பூசிகள் செலுத்தப்பட்டு மேலும் ஒரு மைல்கல் சாதனை நிகழ்த்தப்பட்டுள்ளது.
நாடு தழுவிய தடுப்பூசித் திட்டத்தின் கீழ் இதுவரை 32.36 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 46,148 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 5,72,994 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.89 சதவீதமாகும்.
நம் நாட்டில் இதுவரை 2,93,09,607 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 58,578 பேர் குணமடைந்து வீடு திரும்பியுள்ளார்கள்.
தொடர்ந்து 46-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 96.80 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.81 சதவீதமாக உள்ளது.
தினசரி தொற்று உறுதி வீதம் தொடர்ந்து 21 நாட்களாக 5 சதவீதத்திற்கும் குறைவாக, 2.94 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 40.63 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730780
-----
(
புள்ளியியல் மற்றும் திட்ட அமலாக்கம் அமைச்சகம்
விவசாய குடும்பங்கள், நிலம் மற்றும் கால்நடைகள் குறித்த தேசிய புள்ளியியல் அலுவலகத்தின் ஆய்வறிக்கை
2019 ஜனவரி 1 முதல் 2019 டிசம்பர் 31 வரை மேற்கொள்ளப்பட்ட தனது 77-வது சுற்று ஆய்வில், இந்தியாவில் உள்ள கிராமப்புற பகுதிகளில் இருக்கும் விவசாய குடும்பங்களின் வருவாய், நிலம் மற்றும் கால்நடைகள் குறித்து தேசிய புள்ளியியல் அலுவலகம் ஆய்வு செய்தது.
கிராமப்புற குடும்பங்களின் சொத்து மதிப்பு, அவர்களுக்கு சொந்தமான கால்நடைகள், வருவாய், கடன்கள், வேளாண் நடைமுறைகள், தொழில்நுட்பங்கள் குறித்த விழிப்புணர்வு உள்ளிட்டவற்றை குறித்து ஆய்வு செய்வதே இதன் நோக்கமாகும்.
இதன் படி, ஜூலை 2018 முதல் டிசம்பர் 2018 வரை 53.2 சதவீத விவசாய குடும்பங்கள் நெற்பயிர் உற்பத்தியில் ஈடுபட்டு வந்துள்ளன. ஜூலை 2018 முதல் ஜூன் 2019 வரை வேளாண் குடும்பங்களின் சராசரி மாத வருமானம் ரூ 10,218 ஆக இருந்தது.
கடன் வாங்கியுள்ள விவசாய குடும்பங்களின் விகிதம் 50.2 சதவீதமாகவும், ஒரு விவசாய குடும்பத்தின் சராசரி கடன் தொகை ரூ 74,121 ஆகவும் இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753856
-----
(Visitor Counter : 263
பிரதமர் அலுவலகம்
தேசிய அறிவியல் தினத்தையொட்டி, விஞ்ஞானிகளுக்கு பிரதமர் வாழ்த்து
தேசிய அறிவியல் தினத்தையொட்டி, விஞ்ஞானிகளுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“தேசிய அறிவியல் தினம், நமது விஞ்ஞானிகளின் திறமைக்கும், விடாமுயற்சிக்கும் வணக்கம் தெரிவிக்கும் வாய்ப்பாக திகழ்கிறது. அவர்களது புதிய கண்டுபிடிப்புகளுக்கான ஆர்வமும், ஆராய்ச்சியில் முன்னோடியாக திகழ்வதும், இந்தியாவுக்கு மட்டுமல்லாமல் உலகத்திற்கே உதவியுள்ளன. இந்திய அறிவியல் தொடர்ந்து எழுச்சி பெறுவதுடன், அறிவியல் மீது இளைஞர்களுக்கு மேலும் சிறந்த ஆர்வத்தை உருவாக்கட்டும்.
எங்களது பங்காக, மத்திய அரசு இந்தியாவில் ஆராய்ச்சி மற்றும் புதிய கண்டுபிடிப்புகளுக்கான மேலும் சிறந்த சூழலை உருவாக்குவதற்கு எண்ணற்ற முயற்சிகளை மேற்கொண்டு வருகிறது. இந்த ஆண்டு தொடக்கத்தில் இந்திய அறிவியல் மாநாட்டில் அறிவியல் தொடர்பான முக்கிய அம்சங்கள் குறித்து நான் உரையாற்றினேன். அதனை மீண்டும் பகிர்ந்து கொள்கிறேன்” என்று பிரதமர் கூறியுள்ளார்.
(மத்திய அரசு இந்தியாவில் ஆராய்ச்சி & புதிய கண்டுபிடிப்புகளுக்கான சிறந்த சூழலை உருவாக்குவதற்கு எண்ணற்ற முயற்சிகளை மேற்கொண்டு வருகிறது. இந்த ஆண்டு தொடக்கத்தில் இந்திய அறிவியல் மாநாட்டில் அறிவியல் தொடர்பான முக்கிய அம்சங்கள் குறித்து உரையாற்றினேன். அதனை மீண்டும் பகிர்ந்து கொள்கிறேன் https://t.co/TmC2t8hxJX
— PIB in Tamil Nadu  February 28, 2020
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாக் நதி புத்துயிரூட்டல் திட்டம் - நாக்பூர்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரியின் கருத்தாக்கத்தில் உருவான, நாக்பூர் நகர மக்களின் கனவுத் திட்டமான நாக் நதி புத்துயிரூட்டல் திட்டத்தை செயல்படுத்த செலவின நிதிக் குழு ஒப்புதல் அளித்துள்ளது.
அமைச்சர் வெளியிட்டுள்ள டுவிட்டர் செய்திகளில், மத்திய அமைச்சரவை ஒப்புதலை தொடர்ந்து ரூ.2117 கோடி மதிப்பிலான இந்தப் பணிகள் தற்போது தொடங்கி உள்ளதாக தெரிவித்துள்ளார். இந்தத் திட்டத்தை நிறைவேற்றுவதற்கான கால அளவு 8 ஆண்டுகளாக நிர்ணயிக்கப்பட்டுள்ளதாகவும், 92 எம்எல்டி திறன் கொண்ட 3 கழிவுநீர் சுத்திகரிப்பு நிலையங்கள் அமைத்தல் மற்றும் 500 கிலோ மீட்டர் தொலைவுக்கு கழிவுநீர் பாதை அமைத்தல், நீரேற்று நிலையம் மற்றும் சமுதாய கழிவறைகள் கட்டப்பட இருப்பதாகவும் திரு.கட்கரி தெரிவித்துள்ளார்.